b'\n_START_ARTICLE_\nTeo Spiller\n_START_SECTION_\n\xc5\xbdivljenjepis\n_START_PARAGRAPH_\nV njegovem delu  se prepleta likovna izobrazba z uporabo novih medijev. Deluje na podro\xc4\x8dju spletne umetnosti, digitalne grafike, robotike in drugih tehnolo\xc5\xa1ko podprtih umetnosti, vendar sebe smatra predvsem kot sodobnega umetnika:\xc2\xa0\xc2\xbbSodobna umetnost je kriti\xc4\x8den odziv na trenutne razmere v dru\xc5\xbebi. Ker razmere v dru\xc5\xbebe v veliki meri sooblikujejo sodobne tehnologije je naravno, da le-te uporabljam pri svojem delu\xc2\xab._NEWLINE_Svetovno poznan je postal predvsem kot prvi na svetu, ki je prodal spletno umetnino galeriji (delo Megatronix Megatronix  , Maja 1999). Pogajanja med avtorjem in kupcem organizira kot mednarodni spletni forum z uglednimi udele\xc5\xbeenci s podro\xc4\x8dja spletne umetnosti in teorije . Posebej pomembna so spoznanja o pravicah, na\xc4\x8dinih arhiviranja in drugih aspektih zbiranja spletne umetnosti kot nove, nematerialne in vsem dostopne zvrsti. Njegova dela so bila cenjena v strokovnih krogih po celem svetu, \xc5\xa1e posebej projekti Hommage to Mondrian , Nice Page , Capricces for Netscape  in Esmeralda   ter organizacija INFOS 2000 (off-line) net.art contest._NEWLINE_Vzporedno je ustvaril ve\xc4\x8d serij digitalnih grafik  . Leta 2003 ustvari serijo grafik in objektov\xc2\xa0\xc2\xbbOprijemljiva spletna umetnost\xc2\xab, kjer likovne kompozicije sestavlja po anologiji spletnih strani._NEWLINE_Leta 2004 skupaj s Tadejem Komavcem lansira projekt X-lam    , medij za druga\xc4\x8dno gledanje slik. X-lam slike skriva namesto, da bi ijih kot drugi mediji izpostavljal. X-lam izgleda kot svetla pokon\xc4\x8dna \xc4\x8drta in \xc5\xa1ele, \xc4\x8de na\xc5\xa1 pogled hitro zdrsne preko njega, v zraku ob njem za trenutek zalebdi slika. Na 10. Cairskem bienalu predstavi \xc5\xa1e druge tehnologije za druga\xc4\x8dno gledanje kot je stereogram in tokovno besedilo ._NEWLINE_Leta 2007 zaradi nestrinjanja z na\xc4\x8dinom predstavitve spletnih projektov v galeriji odpove sodelovanje na razstavi ._NEWLINE_Leta 2011 izda dve knjigi umetnika, ki se tesno navezujeta na njegove spletne projekte: Besedilnost novih medijev , ki vsebuje tiskane Sonete ne\xc5\xbeelene po\xc5\xa1te , Novi\xc4\x8darskih sonetov in SMS sonetov ter Znakovnost novih medijev._NEWLINE_Izdela robota Laboro s katerim raziskuje koncept umetnika-kiborga, kreativne kombinacije \xc4\x8dloveka in stroja. Rezultat so Lesene In/form/acije  ter robotsko generirane grafike, med katerimi je najbolj znana Predsednik Obama spremlja usmrtitev Osame bin Ladna'